 

**בבית הדין הצבאי המחוזי**

**במחוז שיפוטי מטכ"ל**

**בפני כבוד סגנית הנשיא: סא"ל סיגל טורג'מן חזן**

**בעניין: התובע הצבאי (ע"י ב"כ**, **סרן (במיל') אריאלה סגל)**

**נגד**

**הנאשם: ח/ XXX טוראי י' מ' (ע"י ב"כ, ע** **סגן עדן שאקי בשמו של סגן אהרן פופקו)**

הכרעת - דין

על פי הודאתו, מורשע הנאשם בעבירה של היעדר מן השירות שלא ברשות, לפי סעיף 94 לחוק השיפוט הצבאי, התשט"ו - 1955, בגין כך שנעדר מיחידתו XXX מיום 23.07.2023 ועד יום 25.09.2023 למשך 65 ימים, בהתאם לכתב האישום ולפרטים הנוספים.

1. **ניתנה היום, כ"ה בתשרי התשפ"ד, 10.10.2023, והודעה בפומבי ובמעמד הצדדים.**

**\_\_\_\_\_\_\_\_\_\_\_**

סגנית הנשיא

גזר - דין

הנאשם הורשע על פי הודאתו בעבירה של היעדר מן השירות שלא ברשות, שנעדר מיחידתו XXX מיום 23.07.2023 ועד יום 25.09.2023 למשך 65 ימים, בהתאם לכתב האישום ולפרטים הנוספים.

הנאשם נתן את הדין בגין היעדרות קודמת ביום 01.06.2023, אז הוטל עליו עונש מאסר מותנה, סמוך לאחר השלמת העונש, החל בהיעדרות הנוכחית. אולם עוד קודם לכן הופנה לפסיכיאטר שמצא להתאים לו פרופיל נפשי פוטר משירות.

הוצג בפניי כי גם יחידתו סברה שנוכח נסיבותיו האישיות יש להביאו בפני ועדה שתבחן את התאמתו.

נוכח הנסיבות החריגות, בהתחשב בכך שהמצב הנפשי היה קיים עוד קודם לתחילת היעדרות הנוכחית, הגיעו הצדדים להסדר מקל המתחשב בימי המעצר ומסתפק בהארכת העונש המותנה.

בנסיבות אלה מצאתי לכבד את עתירתם המשותפת של הצדדים ולאמץ את הסדר הטיעון שהוצג.

על הנאשם נגזר, אפוא, העונש הבא:

1. **הארכה של עונש מאסר מותנה בן ארבעים (40) ימים למשך שנתיים (2) נוספות, שלא יעבור עבירה לפי סעיף 92 או 94 לחוק השיפוט הצבאי, התשט"ו - 1955.**

**יובהר כי ככל שאין אסמכתא אחרת להמשך מעצרו או כליאתו של הנאשם, ישוחרר ממעצר לאלתר.**

**העתק ההחלטה יועבר למדור שחרורים במתקן הכליאה ולנציג מיטב בכלא לצורך טיפול דחוף בהזנת הפטור עוד היום.**

**הובהר לנאשם ככל שלא יוזן הפטור במהלך היום עליו להתייצב היכן שיתבקש לצורך הסדרת המעמד, אחרת עודנו חייל.**

1. **זכות ערעור כחוק.**
2. **ניתן היום, כ"ה בתשרי התשפ"ד, 10.10.2023, והודע בפומבי ובמעמד הצדדים.**

**\_\_\_\_\_\_\_\_\_\_\_**

**סגנית הנשיא**

**נערך על-ידי: ש.ר**

**בתאריך: 30/10/2023**

**חתימת המגיה: סגן שיר בן-ארמון**